"Setswana Puotlaleletso ya Ntlha (FAL)/P2 5 DBE/Ngwanaitseele 2018 NSC KAROLO YA A: PADI Araba potso e le NNGWE fela mo karolong e. POTSO 1: MORABARABA – SJ Lebethe Buisa dinopolo tse di latelang, mme morago o arabe dipotso. 1.1 NOPOLO A Bontle o ne a tlhotse a le esi go simolola fa a sa le a tsoga. Bodutu bo ne bo mo jele, a setse a ikaeletse go ya go sekama mo bolaong, fa e tla re a utlwa ntšwa e bogola, a bona Mmakgosi a tsena. A gakgamala gore o ka ne a batla eng, gonne fa e sa le a utlwela ka ga maswe a gagwe le Mpute, o ne a ise a mmone. 5 Gongwe o fetogile. Gongwe o bone botoka e le gore ba tle go bua dikgang tsa bona ka ga mosimane sentle. A tsena, mme a dumedisa. 'A o a bonwa, Mmakgosi?' Bontle o ne a na le pelo e e bonolo, e se motho yo o ratang go tlhola a 10 atlhame le baba ba gagwe. O ne a tle a re: 'Fa mmaba wa gago a go kolopa ka lentswe, e se re gongwe wa mo fosa, mme ena a le tsaya, a go nepa. Mmaba ga a ke a dira sepe se a sa se tshepeng kgatlhanong le motho. Go re o tseile lentswe ke gore o tshepa go kolopa lentswe bogolo go dibetsa tsotlhe tse o ka di dirisang ka nako eo. Bogolo o ka mo kolopa ka lerumo, mme wa 15 rapela gore a se ke a le itse.' 1.1.1 Tlhopha karabo e e maleba ka go kwala tlhaka e e nepagetseng A, B, C kgotsa D. Bontle o ne a tsena sekolo kwa … A Khwadubeng. B Ga-Mosetlha. C Ga-Rankuwa. D Madibeng. (1) 1.1.2 Ke leano lefe le Ntshimane a neng a na le lona ka ga Bontle? (2) 1.1.3 Ke eng se se neng se dira gore Ntshimane a se fele kwa ga gaabo Ntshetsana? (2) 1.1.4 A o akanya gore Mmakgosi ke mofenyi wa morabaraba? Tshegetsa ka lebaka. (2) 1.1.5 Ke eng se se dirileng gore Morwesi a kope Mpute go mmusetsa kwa gae ka bonako fa ba ne ba le kwa hoteleng? (2) 1.1.6 Neela maina a basetsana ba le BABEDI ba ba neng ba imisitswe ke Mpute. (2) 1.1.7 Go etela ga Morwesi kwa ga mmangwaneagwe go nnile le ditlamorago dife mo loratong lwa gagwe le Ntshimane? (1) 1.1.8 O ne o ka dira eng fa o ne o le Morwesi o neelwa dikgang ka ga se mokapelo wa gago a setseng a se dira fa o se teng? (2) 1.1.9 Goreng Morwesi a ne a tsamaile le Mpute go ya Ga-Rankuwa? (2) Kwalololo e ileditswe Phetla"